Purtătorul de cuvânt al PNL, Ionuț Stroe, a comentat vineri, în emisiunea News Pass, acuzațiile lansate în spațiul public privind sursa donațiilor lui Nicușor Dan.
Mihai Enache a fost audiat la DNA, după plângerea pe care a depus-o la finalul lunii aprilie pe numele lui Nicuşor Dan. Mai exact, acesta îl acuză pe primarul Nicuşor Dan de finanţare netransparentă a publicităţii electorale şi i-a cerut primarului să dezvăluie valoarea reală a costurilor din campanie:
“O singură posibilitate și atitudine ar putea avea Nicușor Dan, aceea de a face publică toată această chestiune, și mai ales lista persoanelor care au donat pentru campania sa electorală, mai ales implicările acestui domn, Matei Păun, care înțelegem că are afaceri în Belarus, în Rusia care generează atâta interes.
Sebastian Burduja i-a cerut public să îi aducă aceste clarificări, aceste lămuriri, nu ar exista din punctul meu de vedere niciun fel de probleme dacă această listă ar fi publică, dacă aceste suspiciuni, că există persoane care ar fi desfășurat activități ilegale de colectare de fonduri și de promovare a imaginii lui s-ar lămuri, dacă există sau nu o legătură între aceste persoane care au donat sau obțineau bani pe cale nelegală pentru prestarea anumitor servicii pentru promovarea imaginii lui Nicușor Dan și campanioa lui. Dacă lucrurile astea sunt făcute publice, mare parte din toate aceste întrebări, suspiciuni, probleme vor avea o soluție și se vor lămuri toți”, a spus Ionuț Stroe.
.